


Zmluva o poskytnutí služby
uzatvorená podľa  § 269 ods. 2 a nasl. zákona č. 513/1991 Zb. 
v znení neskorších predpisov - Obchodného zákonníka 
(ďalej len „zmluva“)

			         Článok 1
                                                               Zmluvné strany

1.1 Objednávateľ: 
Názov: 		  Vysoká škola múzických umení v Bratislave 
Sídlo: 		  Bratislava
Ulica: 		  Ventúrska 3
PSČ: 		  813 01
Telefón:		  +4212 559301411 
IČO: 		  00397431
IČ DPH:                              	  SK 2020845200 
Bankové spojenie, číslo účtu: SK93 8180 0000 0070 0024 1930
Štatutárny orgán: 		  doc. Mária Heinzová, ArtD., rektorka VŠMU
(ďalej len „objednávateľ“)

1.2 Poskytovateľ:
Názov:
Sídlo: 	
Mesto: 	
PSČ: 	
Telefón:	
IČO: 	
IČ DPH:
Bankové spojenie, číslo účtu: 
Štatutárny orgán: 
Zapísaný v obchodnom/živnostenskom registri:  

(ďalej len „poskytovateľ“)

(objednávateľ a poskytovateľ ďalej spolu aj ako „zmluvné strany“)


Článok 2
Úvodné ustanovenie

2.1 Táto zmluva sa uzatvára ako výsledok verejného obstarávania v zmysle § 3 zákona číslo 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).
2.2 Objednávateľ na obstaranie predmetu tejto zmluvy použil postup verejného obstarávania podľa  § 117 zákona o verejnom obstarávaní.

Článok 3
Predmet zmluvy

3.1 Predmetom zmluvy je poskytnutie služieb marketingovej stratégie a jej realizácie zo strany poskytovateľa pre podujatie „Istropolitana Projekt´21“, ktorého organizátorom je objednávateľ (ďalej len „predmet zmluvy“). Poskytovateľ sa zaväzuje poskytovať predmet zmluvy objednávateľovi na základe jednotlivých objednávok.
3.2 Predmet zmluvy v rozsahu požiadaviek stanovených v dokumente – „Cieľové skupiny“ zahŕňa:
3.2.1 prípravu kreatívneho konceptu kampane pre festival Istropolitana Projekt´21 v súlade so zadaním objednávateľa, a to najmä:
a) ideový koncept online spotov,
b) ideový koncept rozhlasového spotu,
c) ideový koncept kľúčového vizuálu (pre použitie v tlačovinách, tlačovej inzercii;
3.2.2 výrobu online a rozhlasového spotu ; zvukovýrobu a postprodukciu;
3.2.3 fotoprodukciu kľúčového vizuálu,
3.2.4 úpravu kľúčového vizuálu do horizontálneho a vertikálneho formátu pre ďalšie použitie v ATL, BTL a online komunikácii (predovšetkým prípravu podkladov pre vonkajšiu reklamu a inzerciu v tlačových médiách, tlačoviny a použitie online),
3.2.5 mediálne plánovanie a nákup mediálneho priestoru na základe zadania od objednávateľa s prihliadnutím na cieľovú skupinu festivalu (tv s celoslovenskou pôsobnosťou; rozhlas Rádio Express, printové média – SME, KOD, vonkajšia reklama – billboardy, citylighty, výlepové plochy a online),
3.2.6 zabezpečenie ofsetovej (tlačoviny) a veľkoplošnej digitálnej tlače (vonkajšia reklama, predovšetkým billboardy, bigboardy, citylighty a iné),
3.2.7 prípravu konceptu netradičnej komunikácie, ako napr. event/happening – sprievod mestom, predstavenie na netradičnom mieste, využitie  kabrioletového autobusu pri happeningu, využitie rozšírenej reality (augmented reality) v kampaňových vizuáloch a podobne.

Článok 4
Cena

4.1 [bookmark: _heading=h.gjdgxs][bookmark: _heading=h.hw4gunb7vin8]Ceny jednotlivých služieb, ktoré tvoria predmet zmluvy (bod 3.2 zmluvy), sú rozpísané v Prílohe č. 1 tejto zmluvy, ktorá tvorí jej neoddeliteľnú súčasť.
4.2 Ceny jednotlivých služieb, rozpísané v Prílohe č. 1 tejto zmluvy, sú pevné a konečné.

Článok 5
Poskytnutie predmetu zmluvy 

5.1 Poskytovateľ sa zaväzuje poskytnúť predmet zmluvy objednávateľovi podľa dohodnutých podmienok, v požadovanej kvalite a v objednanom termíne.
5.2 Objednávateľ je oprávnený kontrolovať kvalitu poskytnutého predmetu zmluvy (poskytnutej služby).
5.3 Poskytovateľ sa zaväzuje odstrániť prípadné nedostatky v poskytnutom predmete zmluvy (poskytnutej službe) na vlastné náklady a v čo najkratšom technicky možnom čase.
5.4 Ak poskytovateľ zistí skryté prekážky znemožňujúce poskytnutie objednávateľom objednaných služieb, ktoré tvoria predmet tejto zmluvy, dohodnutým spôsobom a v objednanom čase, resp. termíne, je povinný oznámiť to bez zbytočného odkladu objednávateľovi a navrhnúť mu alternatívne riešenie.
5.5 Jednotlivé služby, ktoré tvoria predmet zmluvy, sa budú realizovať vždy na základe písomnej objednávky objednávateľa. Objednávateľ je povinný doručiť objednávku poskytovateľovi minimálne 5 pracovných dní pred požadovaným termínom realizácie jednotlivých služieb. Poskytovateľ je povinný bez zbytočného odkladu (t. j. obratom - ihneď) potvrdiť objednávateľovi objednávku, ktorá mu bola doručená.
5.6 Zmluvné strany sa zaväzujú poskytovať si navzájom pomoc a súčinnosť na zabezpečenie plnenia zmluvných povinností stanovených v tejto zmluve. 

Článok 6
Platobné podmienky a fakturácia

6.1 Objednávateľ preddavok ani zálohu neposkytuje.
6.2 Poskytovateľ je oprávnený vystaviť objednávateľovi faktúru za poskytnutý predmet zmluvy (za poskytnuté služby) len na základe zo strany obidvoch zmluvných strán podpísaných a odsúhlasených súpisov poskytnutých služieb, ktoré budú prílohou faktúry. 
6.3 Zmluvné strany sa dohodli, že lehota splatnosti uvedená na faktúre poskytovateľa bude 30 dní odo dňa doručenia faktúry objednávateľovi. 
6.4 Faktúra musí obsahovať náležitosti daňového dokladu podľa zák. č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, objednávateľ je oprávnený vrátiť ju poskytovateľovi a poskytovateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.
6.5 Faktúra sa považuje za uhradenú dňom odpísania finančných prostriedkov z účtu objednávateľa. Objednávateľ nezodpovedá za omeškanie s úhradou faktúry, ktorá je spôsobená nepripísaním finančných prostriedkov na účet poskytovateľa zo strany jeho finančného ústavu. 
Článok 7
Odstúpenie od zmluvy a zánik zmluvy

7.1 Odstúpiť od tejto zmluvy možno iba v prípade neplnenia povinností vyplývajúcich z tejto zmluvy.
7.2 Odstúpením od zmluvy nezaniká právo oprávnenej zmluvnej strany na náhradu spôsobenej škody.
7.3 Platnosť a účinnosť zmluvy sa skončí uplynutím dobu, na ktorú bola dohodnutá.
7.4 Zmluvné strany sa dohodli, že platnosť a účinnosť zmluvy sa môže, pred uplynutím doby, na ktorú bola uzatvorená, skončiť výpoveďou zo strany objednávateľa, a to aj bez uvedenia dôvodu. Výpovedná doba je 5 kalendárnych dní a začne plynúť dňom doručenia písomnej výpovede poskytovateľovi. Za doručenie výpovede poskytovateľovi sa považuje aj odmietnutie prevzatia písomnej výpovede.

Článok 8
Riešenie sporov 

8.1 V prípade vzniknutých nedorozumení sa zmluvné strany dohodli, že vzájomné rozpory budú prednostne riešiť mimosúdnou cestou, a až v prípade nemožnosti dosiahnuť mimosúdnu dohodu, je oprávnená ktorákoľvek zo zmluvných strán obrátiť sa na súd.
8.2 Pri riešení sporov sa bude vychádzať najmä zo súťažných podkladov, ich príloh, z prijatej ponuky a z tejto zmluvy.

Článok 9
Záverečné ustanovenia

9.1 Vo všetkých ostatných otázkach, výslovne neupravených touto zmluvou, sa postupuje podľa ustanovení zák. č. 513/1991 Zb. v znení neskorších predpisov. 
9.2 Žiadna zo zmluvných strán nemá právo postúpiť alebo previesť práva a povinnosti vyplývajúce z tejto zmluvy na tretiu osobu bez predchádzajúceho písomného súhlasu druhej strany. 
9.3 Zmluvné strany sa dohodli, že táto zmluva sa uzatvára na dobu určitú odo dňa  nadobudnutia účinnosti zmluvy do 31.12.2021 alebo do vyčerpania finančného limitu 19.999,- Eur bez DPH (slovom devätnásťtisíc deväťstodeväťdesiatdeväť eur bez dane z pridanej hodnoty), podľa toho, ktorá z týchto skutočností nastane skôr.
9.4 Zmluvné strany sa dohodli, že v prípade, že sa niektoré ustanovenie tejto zmluvy stane v budúcnosti neplatným, alebo bude za neplatné vyhlásené súdom alebo iným kompetentným orgánom, nestane sa tým neplatná celá zmluva, ale ostatné ustanovenia zmluvy zostávajú naďalej v platnosti. Zmluvné strany sa zaväzujú také ustanovenia nahradiť inými, ktoré najvhodnejšie budú reprezentovať ich vôľu a zachovávať zmysel tejto zmluvy a účel, za ktorým bola uzavretá.
9.5 Zmluvné strany zhodne vyhlasujú, že si túto zmluvu pred jej podpisom prečítali, že táto bola uzatvorená podľa ich pravej a slobodnej vôle, vážne a zrozumiteľne, nie v tiesni, ani za nápadne nevýhodných podmienok.
9.6 Táto zmluva bola vyhotovená v štyroch rovnopisoch, z ktorých každá zmluvná strana dostane dva.
9.7 Zmenu, alebo doplnenie obsahu tejto zmluvy je možné vykonať len písomne formou očíslovaného dodatku.
9.8 Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR.
9.9 Neoddeliteľnou súčasťou tejto zmluvy je Príloha č. 1: Ceny jednotlivých služieb, ktoré tvoria predmet zmluvy.


V Bratislave dňa ..........................                                     V ................................. dňa .......................


Za objednávateľa:                                                        Za poskytovateľa:





.......................................................                              .......................................................
      doc. Mária Heinzová, ArtD.		             meno, priezvisko, funkcia a podpis 
               rektorka VŠMU				 štatutárneho orgánu poskytovateľa

